**อีริส มีเตอนาร์** (ฝรั่งเศส: *Iris Mittenaere*; 25 มกราคม ค.ศ. 1993 – ) เป็นนางแบบและนางงามชาวฝรั่งเศสที่ครองตำแหน่งนางงามจักรวาล 2016 เมื่อวันที่ 30 มกราคม ค.ศ. 2017 ที่กรุงมะนิลา ประเทศฟิลิปปินส์ โดยเธอเป็นนางงามจักรวาลคนที่ 2 ของประเทศฝรั่งเศส ต่อจากคริสตียาน มาร์แตลที่ได้รับเลือกให้เป็นนางงามจักรวาล 1953 ก่อนหน้านี้เธอได้รับตำแหน่งมิสฝรั่งเศส 2016 โดยเธอเป็นตัวเต็งในการแข่งขัน และในการประกวด Miss Universe 2016 เธอสามารถชนะใจกรรมการได้จากความร่าเริง ตลก และความเข้าถึงง่ายของเธอ

ชีวิตและอาชีพ
-------------

### ชีวิตในวัยเด็ก

มีเตอนาร์เกิดที่เมืองลีล ประเทศฝรั่งเศส เธอเป็นลูกสาวของอีฟว์ มีเตอนาร์ (บิดา) เป็นศาสตราจารย์ด้านวิชาประวัติศาสตร์และภูมิศาสตร์ และลอเรนซ์ ดรูอาร์ต (มารดา) เป็นครูและวิทยากร เธอมีพี่ชาย พี่สาวและน้องสาว พ่อแม่ของเธอหย่ากันเมื่อเธออายุได้ 3 ขวบ

มีเตอนาร์เข้าเรียนในสเตนโฟร์เดอซึ่งเธออาศัยอยู่กับแม่ของเธอ ในปี ค.ศ. 2011 เธอจบการศึกษาระดับมัธยมในสาขาวิชาวิทยาศาสตร์ หลังจากจบการศึกษาเธอย้ายกลับไปที่ลีล เธอได้เข้าศึกษาในคณะทันตแพทยศาสตร์ที่มหาวิทยาลัยลีล 2 สุขภาพและกฎหมาย เธอตั้งใจที่จะเป็นศัลยแพทย์ทันตกรรมหลังจากจบการศึกษา

### การประกวด

#### มิสฝรั่งเศส 2016

มีเตอนาร์เป็นตัวแทนของแคว้นนอร์-ปาดกาแลในการประกวดมิสฝรั่งเศส 2016 และเมื่อวันที่ 19 ธันวาคม ค.ศ. 2015 เธอได้ครองตำแหน่งมิสฝรั่งเศส 2016 โดยได้รับตำแหน่งจากกามีย์ แซร์ฟ มิสฝรั่งเศส 2015 ในลีล

#### นางงามจักรวาล 2016

มีเตอนาร์เป็นผู้ชนะในการประกวดนางงามจักรวาล 2016 เมื่อวันที่ 30 มกราคม ค.ศ. 2017 ในมอลล์ออฟเอเชียอะรีนา มะนิลา ประเทศฟิลิปปินส์ เธอเป็นนางงามจากประเทศฝรั่งเศสคนที่สองที่ได้รับตำแหน่งในรอบ 63 ปี ต่อจากคริสตียาน มาร์แตล เธอคือนางงามคนที่ 3 ของฝรั่งเศสที่ผ่านเข้ารอบ 5 คนสุดท้ายหลังจากฟลอรา โกกแรล ในปี ค.ศ. 2015 และคริสตียาน มาร์แตล ในปี ค.ศ. 1953 นอกจากนี้เธอยังเป็นนางงามจากทวีปยุโรปคนแรกที่คว้าตำแหน่งนางงามจักรวาล นับตั้งแต่ปี ค.ศ. 1990 ต่อจากมูนา กรูดท์ ของประเทศนอร์เวย์

อ้างอิง
-------

1. 1 2  "Iris Mittenaere". *gala.fr* (ภาษาฝรั่งเศส). สืบค้นเมื่อ 30 January 2017..
2. ↑  "Iris Mittenaere élue Miss Flandre 2015". *lavoixdunord.fr* (ภาษาฝรั่งเศส). คลังข้อมูลเก่าเก็บจากแหล่งเดิมเมื่อ 2015-12-22. สืบค้นเมื่อ 30 January 2017.
3. ↑  "Meet Miss France 2016". France 24. 20 December 2015.
4. ↑  Mehta, Ankita. "Miss Universe 2016 winner is Miss France Iris Mittenaere". ibtimes. สืบค้นเมื่อ 30 January 2017.
5. ↑  McDermott, Maeve (30 January 2017). "Miss France Iris Mittenaere is crowned Miss Universe 2017". USA Today.
6. ↑  "Miss France Iris Mittenaere Crowned Miss Universe 2017!". etonline.com. สืบค้นเมื่อ 31 January 2017.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ อีริส มีเตอนาร์
* อีริส มีเตอนาร์ ที่เฟซบุ๊ก
* อีริส มีเตอนาร์ ที่ทวิตเตอร์
* อีริส มีเตอนาร์ ที่อินสตาแกรม


| ก่อนหน้า |  | อีริส มีเตอนาร์ |  | ถัดไป |
| --- | --- | --- | --- | --- |
| รางวัลและความสำเร็จ |
| **ฟิลิปปินส์ เพีย วูร์ทซบาค** |  | **นางงามจักรวาล** (2016) |  | **แอฟริกาใต้ เดมี-ลีห์ เนล-ปีเตอร์** |
| **กามีย์ แซร์ฟ** |  | **ฝรั่งเศสมิสฟรานซ์** (2016) |  | **อาลีซียา แอเลียส** |
| **กามีย์ แซร์ฟ** |  | **ฝรั่งเศสมิสนอร์-ปาดกาแล** (2015) |  | **ลอรีน แมโก** |
| **อาลีน บูร์ฌัว** |  | **ฝรั่งเศสมิสฟลานเดอส์** (2015) |  | **ลอรีน แมโก** |

| * ด
* ค
* ก
การประกวดความงามระดับนานาชาติที่สำคัญ ประจำปี ค.ศ. 2016 |
| --- |
| 

|  |  |  |  |  |
| --- | --- | --- | --- | --- |
| 
**มิสเวิลด์**ปวยร์โตรีโก เอสเตฟานี เดล บาเย
 | 
**มิสยูนิเวิร์ส**ฝรั่งเศส อีริส มีเตอนาร์
 | 
**มิสอินเตอร์เนชันแนล**ฟิลิปปินส์ ไคลี เบร์โซซา
 | 
**มิสซูปราเนชันแนล**อินเดีย ศรีนิธิ เซตตี
 | 
**มิสแกรนด์อินเตอร์เนชันแนล**อินโดนีเซีย อาริซกา ปูตรี เปอร์ตีวี
 |

 |